উজানধল গ্রামের পাশ দিয়ে বয়ে গেছে কালনী নদী। করিমের বাড়ি থেকে কালনীর দূরত্ব প্রায় ৫০ গজ। সারি সারি হিজল গাছ কালনীর ছোট ছোট ঢেউ যেকোনো মানুষকে বাউলদর্শনের কাছে জোর করে টেনে নিয়ে যাবে। প্রকৃতির এমন রূপ দেখে বেরসিকের কণ্ঠেও অবচেতন মনে গুন গুন গান ভেসে আসবে। গানপাগল করিমের পরিপার্শ্ব ছিল মন মাতানো রূপের। শেষ বিকেল অথবা ভরদুপুরে কালনীর তীরে বসে করিম রচনা করেছেন অসংখ্য বাউলগান।